Ο **Φακούντο Ντάνιελ Μπερτόλιο** (ισπανικά: *Facundo Daniel Bertoglio*, γενν. στις 30 Ιουνίου 1990) είναι Αργεντινός επαγγελματίας ποδοσφαιριστής, ο οποίος αγωνίζεται ως πλάγιος μέσος και μεσοεπιθετικός για τον Αστέρα Τρίπολης

Σταδιοδρομία σε συλλόγους
-------------------------

Ο Μπερτόλιο έκανε το επαγγελματικό του ντεμπούτο για την Κολόν ντε Σάντα Φε στις 2 Μαΐου 2009, στην ήττα με 2-0 εναντίον της Αρχεντίνος Τζούνιορς. Σημείωσε το πρώτο του γκολ για τον σύλλογο στις 8 Οκτωβρίου 2009, αφού μπήκε ως αλλαγή στο 2ο ημίχρονο, στη νίκη με 4-1 εναντίον της Αρσενάλ ντε Σαραντί. 

Ο Μπερτόλιο είχε έναν εξαιρετικό αγώνα εναντίον της Μπόκα Τζούνιος στο Κλαουσούρα 2010, σημειώνοντας δύο γκολ. Στις 19 Μαΐου 2010, ο 19χρονος, τότε, Μπερτόλιο υπέγραψε πενταετές συμβόλαιο με τη Ντιναμό Κιέβου, με την Κολόν ντε Σάντα Φε να κερδίζει τέσσερα εκατομμύρια ευρώ. Αυτό ήταν το υψηλότερο ποσό που είχε λάβει η Κολόν για μεταγραφή. 

Στις 15 Φεβρουαρίου 2012, ο Μπερτόλιο εντάχθηκε με δανεισμό στη Γκρέμιο με μονοετή δανεισμό, με τον βραζιλιάνικο σύλλογο να έχει επιλογή αγοράς σε σταθερό ποσό. Ο Μπερτόλιο αναμενόταν να πάρει τη θέση του μεσοεπιθετικού Ντόουγκλας ντος Σάντος, ο οποίος μετακινήθηκε στην Κορίνθιανς. Τον Ιούλιο του 2013, υπέγραψε μονοετή δανεισμό με τη γαλλική Εβιάν.

Μετά από ένα χρόνο στη Λιγκ 1, ο Μπερτόλιο επέστρεψε στην Ουκρανία, όμως ήταν ένας από τους πολλούς ποδοσφαιριστές που ήθελαν να μεταναστεύσουν από την Ουκρανία λόγω πολιτικών προβλημάτων και τελικά έπαιξε στην Τίγρε, με δανεισμό έως τον Ιούνιο του 2015. Η κοινωνική πολιτική σύγκρουση στην Ουκρανία προκάλεσε τους περισσότερους Αργεντινούς παίκτες που έπαιζαν στην Ουκρανία να πάνε σε άλλο σύλλογο και μάλιστα αποφάσισαν να μην προπονηθούν. Έκανε το ντεμπούτο του με την Τίγρε στη νίκη με 4-0 εναντίον της Ράσινγκ Κλουμπ. Στο τέλος του δανεισμού επέστρεψε στη Ντιναμό Κιέβου. 

Στις 21 Ιουλίου 2015, υπέγραψε μονοετές συμβόλαιο δανεισμού με τον Αστέρα Τρίπολης. Στις 22 Αυγούστου 2015, έκανε το ντεμπούτο του με τον σύλλογο σε έναν αγώνα της Σούπερ Λιγκ εναντίον του Πανθρακικού, σημειώνοντας το δεύτερο γκολ στην εκτός έδρας νίκη με 3-0. 

Στις 23 Αυγούστου 2016, ο Μπερτόλιο εντάχθηκε με ελεύθερη μεταγραφή στο ΑΠΟΕΛ, με συμβόλαιο δύο+ενός ετών. Έκανε το επίσημο ντεμπούτο του στις 28 Αυγούστου το 2016, ως αλλαγή στο 78ο λεπτό και κατάφερε να κερδίσει ένα πέναλτι και δώσει μία ασίστ στην εντός έδρας νίκη με 3-0 εναντίον του Ερμή Αραδίππου για το πρωτάθλημα Κύπρου. Σημείωσε το πρώτο του γκολ για το ΑΠΟΕΛ στις 15 Οκτωβρίου 2016, σκοράροντας το πρώτο γκολ στη νίκη με 4-1 εναντίον της ΑΕΖ Ζακακίου.

Στις 28 Φεβρουαρίου 2018, η Ορνταμπασί του πρωταθλήματος Καζακστάν ανακοίνωσε την υπογραφή του Μπερτόλιο.

Στις 17 Ιουλίου 2018, η Λαμία ανακοίνωσε επίσημα την απόκτηση του Μπερτόλιο με ελεύθερη μεταγραφή από την Ορνταμπασί. Στις 27 Οκτωβρίου 2018, σημείωσε το πρώτο του γκολ σε μια δραματική εντός έδρας νίκη με 3-2 εναντίον του Λεβαδειακού. Στις 21 Ιανουαρίου 2019, ο σκόραρε με ένα εκπληκτικό βολέ, μετά από ασίστ του Τζερόνιμο Μπαράλες, για να δώσει στην ομάδα του μια σημαντική νίκη εντός έδρας νίκη με 1-0 εναντίον του Παναθηναϊκού. Στις 18 Φεβρουαρίου 2019, σφράγισε τη νίκη με 3-1 εναντίον του ΟΦΗ, στη μάχη για την αποφυγή του υποβιβασμού. Έξι ημέρες αργότερα, ολοκλήρωσε την ανατρποπή εναντίον της ΑΕ Λάρισας, σφραγίζοντας την εντός έδρας νίκη με 2-1. Στις 4 Μαΐου 2019, ο Μπερτόλιο ολοκλήρωσε μια εξαιρετική σεζόν, σκοράροντας στη νίκη με 3-0 εναντίον του Απόλλωνα Σμύρνης.

Στις 25 Ιουλίου 2019, υπέγραψε συμβόλαιο με την Αλντοσίβι. 

Στις 19 Ιουλίου 2020, συμφώνησε σε διετές συμβόλαιο με τον Άρη Θεσσαλονίκης, το οποίο τέθηκε σε ισχύ στις 12 Αυγούστου 2020, ύστερα από την άρση της τιμωρίας μεταγραφών της ομάδας.

Στις 1 Ιουλίου 2022, ο Αστέρας Τρίπολης ανακοίνωσε την απόκτηση του Μπερτόλιο, με τριετές συμβόλαιο.

Εθνική Αργεντινής
-----------------

Ο Μπερτόλιο κλήθηκε στην Εθνική Αργεντινής να παίξει στον φιλικό αγώνα εναντίον της Αϊτής στις 5 Μαΐου 2010 και σημείωσε δύο γκολ στο διεθνές του ντεμπούτο.

### Διεθνή γκολ

| Γκολ | Ημερομηνία | Τοποθεσία | Αντίπαλος | Σκορ | Αποτέλεσμα | Διοργάνωση | Παρ |
| --- | --- | --- | --- | --- | --- | --- | --- |
| 1 | 5 Μαΐου 2010 | Ελ Κολόσο ντελ Ρούκα Κιμέι, Κούτραλ Κο, Αργεντινή |  Αϊτή | 1–0 | 4–0 | Φιλικό |
| 2 | 5 Μαΐου 2010 | Ελ Κολόσο ντελ Ρούκα Κιμέι, Κούτραλ Κο, Αργεντινή |  Αϊτή | 3–0 | 4–0 | Φιλικό |

Διακρίσεις
----------

ΑΠΟΕΛ
* Α' Κατηγορία Κύπρου: 2016-17, 2017-18

Παραπομπές
----------

1. ↑  (πολλαπλές γλώσσες) *Transfermarkt*. 107525. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. f485d862.
3. ↑  «As» (Ισπανικά) Grupo PRISA. Μαδρίτη. bertoglio/22360.
4. ↑  Facundo Bertoglio joins Dynamo Kyiv
5. ↑  Bertoglio arrives to sign for Grêmio Ανακτήθηκε στις 18 Φεβρουαρίου 2012
6. ↑  Evian TGFC : Escobar et Bertoglio sont arrivés Αρχειοθετήθηκε 2016-03-04 στο Wayback Machine. Ανακτήθηκε στις 13 Ιουλίου 2013
7. ↑  Facundo Bertoglio es nuevo refuerzo de Tigre Ανακτήθηκε στις 12 Αυγούστου 2014
8. ↑  Ανακοίνωσε τον Μπερτόγλιο ο Αστέρας Ανακτήθηκε στις 21 Ιουλίου 2015
9. ↑  «Σύναψη συμφωνίας με Facundo Daniel Bertoglio». ΑΠΟΕΛ. 23 Αυγούστου 2016. Ανακτήθηκε στις 23 Αυγούστου 2016.
10. ↑  ΑΠΟΕΛ 3-0 Ερμής Αραδίππου. ΑΠΟΕΛ. 28 Αυγούστου 2016. Αρχειοθετήθηκε από το πρωτότυπο στις 31 Αυγούστου 2016. Ανακτήθηκε στις 28 Αυγούστου 2016.
11. ↑  ΑΕΖ Ζακακίου 1-4 ΑΠΟΕΛ. apoelfc.com.cy. 15 Οκτωβρίου 2016. Αρχειοθετήθηκε από το πρωτότυπο στις 19 Οκτωβρίου 2016. Ανακτήθηκε στις 15 Οκτωβρίου 2016.
12. ↑  Ордабасы подписал аргентинского полузащитника.. *fcordabasy.kz* (στα Ρωσικά). ΦΚ Ορνταμπασί. 28 Φεβρουαρίου 2018. Αρχειοθετήθηκε από το πρωτότυπο στις 24 Φεβρουαρίου 2020. Ανακτήθηκε στις 1 Μαρτίου 2018.
13. ↑  «S.L: Ανακοίνωσε Φακούντο Μπερτόγιο ο ΠΑΣ Λαμία». speaker.gr. 17 Ιουλίου 2018. Αρχειοθετήθηκε από το πρωτότυπο στις 18 Ιουλίου 2018. Ανακτήθηκε στις 8 Αυγούστου 2020.
14. ↑ . . Ανακτήθηκε στις 27 Οκτωβρίου 2018.
15. ↑ . . Ανακτήθηκε στις 21 Ιανουαρίου 2019.
16. ↑  «ΟΦΗ - Λαμία 1-3: Τον νίκησε και τον "βύθισε"». www.sport24.gr. 18 Φεβρουαρίου 2019.
17. ↑  «Λαμία - ΑΕΛ 2-1: Άλμα παραμονής με Πίτι - Μπερτόγλιο». www.sport24.gr. 24 Φεβρουαρίου 2019.
18. ↑  «Απόλλων - Λαμία 0-3: Το τάνγκο της χρονιάς της». www.sport24.gr. 4 Μαΐου 2019.
19. ↑  «Συμφώνησε με Μπερτόλιο ο Άρης παρά το ban της FIFA». *www.voria.gr*. 19 Ιουλίου 2020.
20. ↑  «Άρης: Έκλεισε η συμφωνία με Μπερτόλιο!». *www.novasports.gr*. 12 Αυγούστου 2020.
21. ↑  «Επέστρεψε στον Αστέρα Τρίπολης ο Μπερτόλιο». *amna.gr*. 1 Ιουλίου 2022.
22. ↑  «Argentina wins easily over Haiti 4–0 – World Soccer – Yahoo! Sports». Αρχειοθετήθηκε από το πρωτότυπο στις 11 Μαΐου 2010. Ανακτήθηκε στις 8 Αυγούστου 2020.

Εξωτερικοί σύνδεσμοι
--------------------

* Προφίλ στο apoelfc.com Αρχειοθετήθηκε 2020-09-29 στο Wayback Machine.
* (Αγγλικά) Προφίλ Φακούντο Μπερτόλιο στο Soccerway
* Προφίλ στο Transfermarkt.com
* Φακούντο Μπερτόλιο Αρχειοθετήθηκε 2016-09-21 στο Wayback Machine. στο ArgentineSoccer.com

|  |  |  |  |  |
| --- | --- | --- | --- | --- |
| 

| π • σ • ε
Αστέρας Τρίπολης – τρέχουσα σύνθεση 2023-24 |
| --- |
|  |
|  | 
* 1 Παπαδόπουλος
* 2 Γκαρθία
* 3 Χουχούμης
* 6 Βαλιέντε
* 7 Μπαρτολό
* 8 Μουνάφο (c)
* 9 Μιριτέλο
* 10 Βίκο
* 11 Ρέγκις
* 12 Καρμονά
* 13 Καπίγια
* 14 Μάντζης
* 18 Ατιένθα
* 19 Καστάνιο
* 20 Καλτσάς
* 21 Σουρλής
* 24 Ντιαρά
* 29 Άλβαρες
* 30 Γκρόζντανιτς
* 40 Σίτο
* 41 Εμπό
* 45 Χριστόπουλος Γ.
* 64 Προύντζος
* 69 Αλάγκμπε
* 77 Ζουγλής
* 87 Ζουκάνοβιτς
* 97 Κωστέας
* Coach: Ράσταβατς
 |

 |